
REPUBLIKA HRVATSKA
TRGOVAČKI SUD U SPLITU
Split, Sukoišanska 6


R E P U B L I K A    H R V A T S K A
R J E Š E N J E


 Trgovački sud u Splitu, po sucu tog suda Katarini Franković, kao stečajnom sucu, u stečajnom postupku nad dužnikom LIGNUM d.o.o. Split, Magistrala-Solin 23/B, OIB: 93415699781, dana 26. veljače 2018. godine 

r i j e š i o    j e 

1. Obustavlja se postupak nad dužnikom LIGNUM d.o.o. Split, Magistrala-Solin 23/B, OIB: 93415699781.

1. Troškove postupka dužan je naknaditi dužnik.


Obrazloženje
			

Predlagatelj Financijska agencija, RC Split je prijedlogom zaprimljenim na Trgovačkom sudu u Splitu, dana 29. prosinca 2016. godine predložio otvaranje stečajnog postupka nad dužnikom LIGNUM za proizvodnju namještaja, društvo s ograničenom odgovornošću, Magistrala-Solin 23 B, Split, OIB: 93415699781, MBS: 060198092. U prijedlogu se u bitnome navodi da temeljem čl. 110. st. 1. SZ-a podnosi prijedlog, te da na dan 20.12.2016.g. dužnik ima u očevidniku redoslijeda osnova za plaćanje evidentirane osnove za plaćanje u neprekinutom razdoblju od 120 dana u ukupnom iznosu od 48.311,09 kuna u koji iznos je uračunata kamata i naknada predlagatelja za provedbu ovrhe na novčanim sredstvima. Navodi se da dužnik ima tri zaposlena, te ima otvoren račun kod Raiffeisenbank Austria d.d.

Kako je predlagatelj učinio vjerojatnim postojanje stečajnog razloga, to je rješenjem ovog suda posl.br. St-2093/2016 od 19. prosinca 2017.g. pokrenut prethodni postupak radi utvrđivanja uvjeta za otvaranje stečajnog postupka.

Iz potvrde FINA od 23.2.2018.g. (l.s. 35) je vidljivo da u Očevidniku redoslijeda osnova za plaćanje na dan izdavanja potvrde dužnik ima evidentirane ne izvršene osnove za plaćanje u neprekidnom razdoblju od 0 dana. S toga proizlazi da je dužnik do završetka prethodnog postupka postao sposoban za plaćanje.

U smislu čl. 5. SZ-a stečaj se može otvoriti ako sud utvrdi postojanje stečajnog razloga. Stečajni razlog su nesposobnost za plaćanje i prezaduženost. Nesposobnost za plaćanje postoji ako dužnik ne može trajnije ispunjavati svoje dospjele novčane obveze. Smatra se da je dužnik nesposoban za plaćanje ako u Očevidniku redoslijeda osnova za plaćanje koje vodi financijska agencija ima jednu ili više evidentiranih neizvršenih osnova za plaćanje u razdoblju duljem od 60 dana koje je trebalo na temelju valjanih osnova za plaćanje, bez daljeg pristanka dužnika naplatiti s bilo kojeg od njegovih računa ili ako nije isplatio tri uzastopne plaće koje radniku pripadaju, koja predmnijeva se neće primjenjivati ako dužnik tijekom prethodnog postupka namiri sve tražbine koje je na temelju valjanih osnova za plaćanje trebalo  naplatiti s bilo kojeg od njegovih računa ili ako dođe do pristupanja dugu.

Temeljem čl. 128. st. 9. SZ, ako dužnik do završetka prethodnog postupka postane sposoban za plaćanje, sud će postupak obustaviti, pa je stoga odlučeno kao u toč. I izreke rješenja.

Prema čl. 128. st. 9. SZ troškove provedenog postupka u slučaju obustave dužan je nadoknaditi dužnik, pa je sud odlučio kao u toč. II izreke rješenja.

Zbog svega navedenog, na temelju spomenutog propisa odlučeno je kao u izreci. 

U Splitu, 26. veljače 2018. godine

 								Sudac:
	
								Katarina Franković


UPUTA O PRAVNOM LIJEKU: 
Protiv ovog rješenja dopušteno je izjaviti žalbu Visokom Trgovačkom sudu Republike Hrvatske u Zagrebu putem ovog suda u tri istovjetna primjerka u roku od 8 dana od dana primitka ovog rješenja. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči

DN-a:
- Predlagatelju, putem mrežna stranica e- oglasne ploče
- dužniku, putem mrežna stranica e- oglasne ploče
- mrežna stranica e-oglasna ploča 

